**20/2017**

**פרוטוקול ישיבת וועד שהתקיימה ביום א' 24 בדצמבר 2017**

הישיבה התקיימה בחדר הישיבות במכון לחקר ישראל והציונות ע"ש ב"ג נקבעה לשעה 21:00.

משתתפים: **דובי רול, מיכל ארנון, איל גילת, אביבה לוי, מיכל מויאל, אדם סלע, גיא רותם.**

נוכחים: **סימונה בראל ואורלי גלעד.**

**סדר יום:**

1. **אישור פרוטוקול.**
2. **אישור החלפת יו"רים.**
3. **נציג ועד בישיבות הצל"ח.**
4. **תב"ר ניראות.**
5. **פינות מיחזור.**
6. **שטחי מחקר מחוץ לגדר האוניברסיטה.**
7. **תקציב 2018 יש להעביר תקציב מאושר עד לתאריך 29/12/17.**
8. **ביטול גינון, סגירת מים להשקיה והעסקת עובד לניקיון בלבד.**
9. **פתיחת אולם הספורט לטובת התושבים.**
10. **אסיפת תושבים תאריך, נושאים.**
11. **שינוי אתר מלייבסיטי לסאמדיי.**
12. **שונות.**

**דיון:**

1. **אישור פרוטוקול מתאריך 3/12** – מאושר פה אחד.
2. **אישור החלפת יו"רים –** דובי מבקש לסיים את תפקידו כיו"ר הועד, חברי הועד מצביעים בעד איל גילת, שיהפוך להיות יו"ר הועד. תודה רבה לדובי ובהצלחה לאיל.

**איל גילת מנהל את הישיבה**

1. **נציג ועד בישיבות הצל"ח –** גיא רותם יכול להמשיך ולכהן כחבר ועד ולכן ימשיך להיות נציג הועד בישיבות ההצל"ח. אורלי תבקש מאדוה התייחסות מקצועית בנוגע למתנדבים בועדות השונות בכלל ובפרט, חברי ועד שעובדים מול המועצה.
2. **תב"ר ניראות –** כרגע יש אישור לשלב ראשון להשלמת מדרכות וביטול פינות הגזם הבנויות. עוד 60,000 ₪ עבור תכנון תנועה כביש 7 וכביש 15. הועד צריך להחליט מה יכלל בשלב השני, מבין הצרכים שלהלן:
* שיקום וטיפוח הגינון ב 280,000 ₪.
* החלפת צנרת השקיה 160,000 ₪.
* 3 פינות מיחזור בעלות של 150,000 ₪.
* גדר למולטי פארק בעלות של 50,000 ₪.

**הוחלט:**

* להוריד את גדר המולטי פארק.
* 150,000 ₪ שיקום גינון.
* 60,000 ₪ פינת מיחזור אחת.
* 280,000 ₪ גינון וניראות.
1. **פינות מיחזור –** מכיוון שהמועצה אינה מסוגלת לנהל מספר פינות מיחזור, יש לצמצם את מספר הפינות לפינה אחת בלבד.

**הצבעה להחלטה:** האם ועד היישוב מעוניין בהקמה של פינת מיחזור יישובית אחת, במקום פינות המיחזור הקיימות היום?

**הצבעה:** גיא ומיכל ארנון – נמנעים. דובי, איל גילת, אביבה ואדם בעד פינת מיחזור אחת!!

**החלטה:** הוחלט על הקמה של פינת מיחזור אחת בעלות של 50,000 ש"ח.

אורלי תעדכן את גד והילה לגבי פינת מיחזור אחת ותקדם את הנושא מול הנדסה ושפ"ה.

1. **שטחי מחקר מחוץ לגדר האוניברסיטה –** למרות שהועד אישר את גידור השטח מבקשים לשקול זאת שוב . הועד יוציא מכתב שלאור התחלת עבודות הפיתוח בנווה בוקר ג', אנחנו מבקשים לפרק את הגדר בתוך 90 יום., מיום קבלת מכתבנו.
2. **תקציב 2018 יש להעביר תקציב מאושר עד לתאריך 29/12/2017 –** ידון בישיבה ייעודית.
3. **הצעה: ביטול גינון, סגירת מים להשקיה והעסקת עובד לניקיון בלבד -** מבקשים לדעת בוודאות שהמועצה נכנסת ומאשרת בתב"ר את שיקום וטיפוח הגינון ביישוב.

**החלטה:** הועד אינו מאשר את ההצעה.

1. **פתיחת אולם הספורט לטובת התושבים –** יש ביקוש לפתיחת אולם הספורט עבור התושבים / קהילה . הועד מבקש לדעת מי משתמש באולם ספורט ובאילו שעות. אורלי תבקש מלירז את שעות הפעילות של אולם הספורט ומי המשתמשים.

ועד היישוב מברך על פעילות התושבים באולם הספורט, זהו שירות לתושב. לתושבים יהיה קל יותר להתנהל אל מול הועד ולא אל מול המועצה.

אורלי תבדוק מול המועצה נוהל שימוש באולם הספורט. ננסה לבדוק עלויות, יש לוודא שיש ביטוח לאולם ספורט.

1. **אסיפת תושבים תאריך, נושאים -** מבקשים לדחות את אסיפת התושבים לפברואר.
2. **שינוי אתר מלייבסיטי לסאמדיי**

**הצבעה:** אושר פה אחד.

1. שונות -
* **סיכום ישיבה שהתקיימה עם ספי ואייל מוריוסף** – אושרו לועד לשנת הכספים 2017, 40,000 ₪ במקום 60,000 ₪ שהובטח בתקציב 2016. אין שיוויון בין תשלום עבור ילד מהפתחה לבין תשלום עבור ילד מהמדרשה. המועצה טוענת כי היא כרגע בתהליך של שינוי קריטריונים על פיהם יישובי המועצה יקבלו תקציבים מאגף חינוך וקהילה.
* כמות הילדים ביישוב.
* חיבור מנותקי קשר לפעילויות היישוב.
* השתתפות מד"בים יישוביים בפעילויות המועצה.
* המועצה תהיה מעורבת בבחירת המד"בים.

בצורה עקבית מדרשת בן גוריון מקבלת פחות תקציבים מכל יישוב אחר.

הייתה דרישה לתקציבים נוספים לגיל שלישי ולתרבות.

* **יש להוציא מכתב למועצה בנוגע לכנס נוהלי עבודה –** חברי הועד מתנדבים ואינם יכולים להעדר לטובת כנס מנהלי מחלקות ונציגי ציבור.
* **מיכל מויאל: לקראת בחירות 2018 הועד צריך לעשות סבבים של שיתוף ציבור, על מנת להגיע למועצה עם חזון של תושבי היישוב. עולה רעיון שהועד ינהל את החינוך ואת הקהילה ביישוב בלבד, שהמועצה תיקח על עצמה את המוניציפליה.**

חברי הועד יכינו דיון מעמיק בנושא.

* **תקציב 2018 –** תתקיים ישיבה ייעודית ביום חמישי 29/12/2017 בשעה 21:00 נא לרשום ביומנים.

רשמה: **אורלי גלעד**